O femeie de 69 de ani din județul Argeș a murit, duminică, la scurt timp după ce a votat. Femeii i s-a făcut rău în curtea unei secții de votare din localitatea Ștefănești, fiind resuscitată, dar fără succes.

Reprezentanții Poliției Argeș au transmis că femeii i s-a făcut rău la scurt timp după ce a votat chiar în curtea liceului în care funcțioează secția de votare nr. 173 din localitatea Ștefănești.

„I s-a făcut rău la plecare, nu a fost întrerupt procesul de votare”, a anunțat IPJ Argeș, citat de Mediafax.

Femeia avea 69 de ani. Medicii i-au făcut manevre de resuscitare, însă fără succes.

În acest caz, polițiștii au deschis o anchetă.

Duminică, un bărbat de 80 de ani din comuna doljeană Amărăștii de Sus a murit așteptând să voteze la alegerile prezidențiale, și tot în Dolj, un alt bărbat a decedat lângă o secție de votare.

Editor web: A.P.